A burguesía armenia yera en contra d'os partitos revolucionarios, tanto en territorio otomán como en territorio ruso, on s'heban enriquito con o comercio y a industria. Os armenios estioron pioners en o desembolique petrolifero de Bakú, on se formó una clase obrera armenia. O partito Dashnak se radicalizó y entre 1905 y 1906 i habió enfrentamientos entre armenios y azerís en Bakú a atros puestos, esdevenindo una guerra civil que duró dica 1908. En 1908 os armenios de territorio otomán teneban esperanzas que o cambeyo de rechimen con a plegata d'os chóvens turcos lis milloraría a situación, pero os chóvens turcos yeran panturquistas y veyeban un periglo en a existencia d'os armenios, d'esta traza en 1909 os turcos facioron una mortalera d'armenios en Adana.